Source: https://www.tampereensahkolaitos.fi/sahkoverkkopalvelut/sahkoverkkoonliittyminen/TSV-Liittymismaksujen-maaritysperusteet/Sivut/default.aspx
Timestamp: 2017-04-30 11:02:52+00:00
Document Index: 10628936

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

TKS WWW v1.0.5 - SLVSSPSAP05 - 2012-10-04-13-15-05 - Packages - 284 sec
Tampereen SähkölaitosSähkön siirtoSähköverkkoon liittyminenLiittymismaksujen määritysperusteetSivutdefault
Tampereen Sähkölaitos»Sähkön siirto»Sähköverkkoon liittyminen»Liittymismaksujen määritysperusteet
Sähköverkkoon liittyminenOmakotirakentajalle ja remontoijalleTietoa sähköverkkoon liittymisestäSähköt työmaalleUrakoitsijalle ja suunnittelijalleTapahtuman järjestäjälleLiittymän tilaaminen tai muuttaminenLiittymismaksujen määritysperusteetTällä hetkellä valittuTilapäinen liittymäLiittymän irtisanominen / ylläpitoSähköntuotannon liittäminen jakeluverkkoonMikrotuotannon liittäminen jakeluverkkoon (alle 100 kVA)Sähköntuotantolaitoksen liittäminen jakeluverkkoon (yli 100 kVA)Pientuotannon hyvitysmaksutVaroitusmerkinnätHinnastot ja sopimusehdotSiirtotuotteen vaihtaminenSähkön hinnan muodostuminenSähköveroluokan muutosSijaintikartat ja muut palvelutTilaa kaapelinnäyttöPuunkaatoapuJännitteen katkaisu liittymisjohdostaSähkömittaritSähköenergian mittausKaukoluettavien mittarien luku- ja käyttöohjeitaSähkömittalaitteiden asennustyöpyyntöSähkömittarin lukemailmoitusHaluan ilmoittaa viastaNollavian tunnusmerkitVarautuminen SähkökatkoonVaraudu ukkoseenVaravoimalaitteen käyttö sähkökatkon aikanaSähkökatkojen korvauksetSähkökatkojen tekstiviestipalveluSähköä ei tuleSähköturvallisuusMaadoituselektrodiOletko muuttamassa?Yhteystiedot
Tampereen Sähköverkko Oy:n liittymähinnoittelu ja -ohjeistus on laadittu Energiamarkkinaviraston (EMV) ohjeiden mukaisesti. Sivun sisältö1. Yleistä
2. ​Liittymismaksu pienjänniteverkossa (400/230V)
3. Liittymismaksu keskijänniteverkossa (20 kV)
4. Liittymismaksu alueverkossa (110 kV)
5. Tuotannon liittäminen
6. Sähköliittymän muutokset
7. Tilapäinen liittymä
Liittymismaksu on kertamaksu sähköverkkoon liittymisestä. Liittyjän ja Tampereen Sähköverkko Oy:n kesken laaditaan liittymissopimus, jossa sovitaan verkkoon liittämisen ehdoista. Sopimukseen sovelletaan sähkönkäyttöpaikkojen liittymisen ehtoja sekä verkonhaltijan ohjeita. Tuotannon liittymässä noudatetaan tuotannon liittymisen ehtoja sekä verkonhaltijan ohjeita.
2. Liittymismaksu pienjänniteverkossa (400/230V)
Liittymien keskimääräiset rakentamiskustannukset jakelualueen eri osissa poikkeavat merkittävästi toisistaan. Pienjänniteliittymän liittymismaksu määritetään pääsääntöisesti vyöhykehinnoittelun mukaan. Vyöhykkeiden ulkopuolella noudatetaan tapauksesta riippuen joko aluehinnoittelua tai tapauskohtaista hinnoittelua. Pienjänniteliittymän liittymis- ja lisäliittymismaksu ovat siirto- ja palautuskelpoisia ja arvonlisäverottomia. Alue- ja tapauskohtaisessa hinnoittelussa perittävät johto- ja lisämaksut ovat siirtokelpoisia ja arvonlisäverollisia. Liittymismaksu sisältää yhden energiamittarin asennettuna uuden sähköliittymän käyttöpaikalle liittymän käyttöönoton yhteydessä. Lisämittalaitteiden asentamisesta peritään palveluhinnaston mukainen maksu. Liittymismaksuun ei sisälly liittyjän liittymisjohto eikä sen rakentaminen liittymissopimuksessa mainitusta liittämiskohdasta lähtien. Liittymisjohdon rakentaminen on liittyjän vastuulla. Liittymisjohto on liittyjän omaisuutta ja kunnossapidettävä. 2.1 Vyöhykehinnat Voimassa olevat vyöhykehinnat on ilmoitettu hinnastossa. Käytössä on kolme vyöhykettä, jotka on esitetty karttaliitteessä:
Vyöhyke V1Hinnasto on voimassa taajamien asemakaava-alueilla. Hinnastoa ei sovelleta yleiskaava-, ranta-asemakaava- ja vanhoilla rantakaava-alueilla.
Vyöhyke V2 Hinnasto on voimassa vyöhykkeen V1 ulkopuolella, kun sähkönkäyttöpaikan suoraan mitattu etäisyys on enintään 400 m olemassa olevalta jakelumuuntamolta ja pääsulakkeen koko on enintään 3x63 A.
Vyöhyke V3 Hinnasto on voimassa vyöhykkeiden V1 ja V2 ulkopuolella, kun sähkönkäyttöpaikan suoraan mitattu etäisyys on enintään 600 m olemassa olevalta jakelumuuntamolta ja pääsulakkeen koko on enintään 3x50 A.
Vyöhykkeillä V2 ja V3 ilmoitettua sulakerajaa suuremman pääsulakkeen liittymismak-su määritetään tapauskohtaisesti, kts. kohta 2.3. 2.2 Aluehinta
Aluehintaa sovelletaan vyöhykkeisiin kuulumattomilla alueilla ja liittymillä. Tähän ohjeeseen on kirjattu aluehinnoittelun keskeinen sisältö. Yksityiskohtaiset tiedot aluehinnoittelusta saa Tampereen Sähköverkko Oy:stä. Aluehinnaksi määritetään rajatun alueen sähköverkon rakennuskustannukset sekä olemassa olevasta verkosta varattavasta kapasiteetista aiheutuvat kustannukset. Tampereen Sähköverkko Oy osallistuu alueen rakentamiskustannuksiin 15 % osuudella ja loppuosa kustannuksista jaetaan alueen potentiaalisten liittyjien kesken. Tampereen Sähköverkko Oy määrittää alueelle verkkorakenteen kannalta optimaalisen muuntamopaikan, jonka mukaan mitataan liittyjien sijoittuminen alueen eri vyöhykkeille. Liittyjälle lasketaan pääsulakekoon mukainen aluehinta, joka on aina suurempi kuin hinnaston mukainen vyöhykkeen V2 tai V3 liittymismaksu. Liittymismaksun (V2 tai V3) ylittävä osuus peritään johtomaksuna. Aluehinta on voimassa täysimääräisenä enintään 20 vuotta, jonka jälkeen alueella otetaan käyttöön hinnaston mukaiset vyöhykehinnat. Aluehinnan määrittämisessä potentiaalisina liittyjinä pidetään mm. alueella olevia sähköttömiä rakennettuja asuin- ja lomakiinteistöjä. Alueen rakentaminen aloitetaan, kun vähintään 60 % potentiaalisista liittyjistä on tehnyt liittymissopimuksen. Aluehinnan käyttöön saaminen voi edellyttää rakennuspaikoille liittymän rakentamista, vaikka sähkön tarvetta ei vielä olisikaan. Alue voidaan sähköistää, vaikka rakentamiskynnys (60 % potentiaalisista liittyjistä) ei ylity. Tällöin liittymän haluavilta peritään aluehinnan mukainen liittymismaksu sekä lisämaksu, johon liitetään jälkiliittyjäehto, ks. kohta 2.4. Liittyjien liittymismaksujen ja lisämaksujen summan tulee vastata aluehinnan rakentamiskynnyksen liittymiskustannuksia. Alueella, jonka rakentamiskynnys ei ylity, rakentaminen aloitetaan, kun kaikki todelliset liittyjät ovat tehneet liittymissopimuksen. 2.3 Tapauskohtainen hinnoittelu Tapauskohtaista hinnoittelua sovelletaan yksittäisiin liittymiin: jotka sijaitsevat vyöhykkeiden V1, V2 ja V3 ulkopuolella vyöhykkeellä V2 liittyjille, joiden pääsulake on 3 x 80 A tai suurempi vyöhykkeellä V3 liittyjille, joiden pääsulake on 3 x 63 A tai suurempi Tapauskohtaisesti laskettuun liittymissopimukseen voidaan tehdä jälkiliittyjäehto.
2.4 Jälkiliittyjäehto Jälkiliittyjäehto tehdään kirjallisena ja siitä tehdään merkintä liittymissopimukseen. Ehdon mukaan alue- tai tapauskohtaisessa hinnoittelussa määrätty maksuosa palautetaan joko kokonaan tai osittain, kun alueelle tulee myöhemmin uusia liittyjiä. Jälkiliittyjäehdon mukaista palautussummaa ei makseta, jos se on pienempi kuin 500,00 €. Täysimääräinen hyvitysaika on 10 vuotta kyseisen verkosto-osan valmistumisesta lukien. Valmistumispäiväksi katsotaan alueen ensimmäisen jakelumuuntamon käyttöönottopäivä, ellei muuta ole kirjallisesti asiasta sovittu. Jälkiliittyjäehtojen laskentapäiväksi katsotaan liittymätilauksen kirjaamispäivä. 10 vuoden jälkeen hyvitystä alennetaan 25 % vuodessa laskettuna alkuperäisestä lisämaksun määrästä. Lisämaksulle ei suoriteta korkoa eikä sitä sidota indeksiin. 2.5 Pienliittymät Pääsääntöisesti sähkönkäyttöpaikat mittaroidaan. Pienliittymät (< 1 - 3x 25 A) voidaan hyväksyä mittaroimatta seuraavasti: - teho on pieni (max. 0,5 kW) ja selkeästi määriteltävissä oleva - laskutetaan käyttöajan mukaan esim. 8760 h/a - vuosienergian laskenta (liitäntäteho x käyttöaika) Sähkökauppa on ns. kokonaistoimitussopimuksella. Mikäli asiakas haluaa käyttöpaikan sähkökilpailun piiriin, niin tällöin edellytetään normaalia mittausta. Pienliittymää edellyttävät käyttöpaikat eivät useinkaan sijaitse määritellyillä tonttialueilla vaan yleisillä alueilla. Pienliityntöjen liittymisjohto on koko se johto-osa, joka rakennetaan ko. laitteen liittämiseksi jakeluverkonhaltijan verkkoon. Liittyjä vastaa liittymisjohdon rakentamisesta. Pienliittymän liittymisjohto voi poiketa verkkoyhtiön yleisohjeesta, mikäli jakeluverkon rakenne ja sähkötekniset reunaehdot sen mahdollistavat. Poikkeamisesta on sovittava ennakolta verkkoyhtiön kanssa ja siitä tehdään merkintä ja tarvittavat rajaukset liittymissopimukseen. 2.6 Liittymän 3-vaiheistaminen
Mikäli pientehoista rakennelmaa varten tehty 1-vaiheinen liittymä halutaan muuttaa kolmivaiheiseksi, tulee 1-vaiheinen liittymä irtisanoa ja tilata uusi 3-vaiheinen liittymä. Muutettaessa 1-vaiheisesti kytketty liittymä 3-vaiheiseksi suoritetaan mahdollisesti tarvittavan uuden liittymisjohdon rakentaminen ja kytkentä normaaleja rakentamis- ja laskutusperusteita noudattaen. Mikäli nykyinen liittymisjohto on 3-vaiheinen, voidaan se kytkeä käyttöön, mikäli johto on kytkentähetkellä olemassa olevan liittymisjohdon mitoitusohjeen mukainen. Kaikkien 1-vaiheisesti kytkettyjen enintään 1x25A asuin- ja lomarakennusten liittymien lisävaiheista ts. muutoksesta kolmivaiheiseksi luokkaan 3x25A ei peritä maksua. Liittymisjohdon tulee kuitenkin olla verkkoyhtiön voimassa olevien ohjeiden mukainen. Lisävaiheiden käyttöönoton yhteydessä, pääsulakekokoa voidaan kuitenkin rajoittaa vyöhykkeillä V2 ja V3 ja vyöhykkeiden ulkopuolisilla alueilla. Uusia 1-vaiheisia liittymiä ei myydä, kun vain pienitehoista liittymää varten vyöhykkeelle V1.
2.7 Liittymisjohdon mitoitus ks. mittausohje
3. Liittymismaksu keskijänniteverkossa (20 kV) Keskijänniteliittymän (20 kV) rakentaminen on yleensä kokonaistaloudellisesti kannattavaa, kun liittymän mitoitusteho on 800 - 1000 kVA tai enemmän. Keskijännitteellä ei ole erillistä liittymisjohtoa luokassa LKJ1. Liittymä liitetään olemassa olevaan keskijänniteverkkoon yleensä kahdella johdolla siten, että verkko on ns. rengasmainen. Verkkoyhtiö valitsee ja asennuttaa käytettävät keskijännitejohdot. Kaapelina käytetään yleensä AHXAMK-W 3 x 185 + 35. Tonttiosuuden johtoreittien rakentamisen kustannuksista vastaa liittyjä. Mikäli verkkorakenteen johdosta liittymäkojeistoon rakennetaan enemmän kuin kaksi johtoyhteyttä, verkkoyhtiö vastaa lisäyhteyden rakentamisen kustannuksista. Verkkoyhtiö kustantaa myös em. lisäyhteyden tarvitse-
man kuormanerotinkentän muuntamossa LKJ2-luokassa verkon rakenne ja poikkipinta-ala valitaan tapauskohtaisesti. Luokassa LKJ2 voidaan edellyttää liittämiskohdasta lähtien erillistä 20 kV:n liittyjän vastuulla olevaa liittymisjohtoa. Keskijänniteliittymän liittymismaksu (tehomaksu ja kiinteä osa) on siirto- ja palautuskelpoinen ja siitä ei peritä arvonlisäveroa.
Karttaliitteessä on esitetty taajama-alueiksi katsottavat jakelualueen osat, joissa liittymismaksu määräytyy seuraavasti: L KJ1 = a + b x P Kun liittymisteho on suurempi kuin 2000 kVA ja/tai kun muuntamon etäisyys olemassa olevasta 20 kV verkosta on yli 200 m, liittymismaksu määritetään tapauskohtaisesti. Haja-asutusalueella keskijänniteliittymismaksu lasketaan: L KJ2 = b x P + rakentamiskustannukset Kaavojen selitteet: a = keskimääräinen liittämis- ja rakennuskustannus (€) o maksun suuruus määritellään hinnastossa o rakennettavan muuntamon suoraan mitattu kokonaisetäisyys on enintään 200 m olemassa olevasta 20 kV verkosta o rakennettava muuntamo voi sijaita enintään 50 m tonttirajasta keskijännitekaapelin tulosuunnassa. Liittyjä maksaa hinnaston mukaisen johtomaksun siltä osin, kun matka tonttirajasta muuntamolle ylittää 50 m. Mikäli tuleva ja lähtevä kaapeli eivät ole samalla reitillä, tulosuunnaksi katsotaan lyhyempi reitti, kun verkkorakenne on verkkoyhtiön kannalta optimaalinen. b= kapasiteettivarausmaksu ts. tehomaksu (€/kVA) P= tilausteho (kVA) o liittymissopimuksessa määritetty teho, jota ei saa ylittää ja joka voidaan luotettavasti todentaa käytön aikana mm. mittaus ja tarvittaessa rajoittaa esim. hälytystiedolla, katkaisija-asettelulla. o minimiliittymismaksu lasketaan taajama-alueilla 800 kVA:n teholla ja haja-asutusalueilla 315 kVA teholla Rakentamiskustannukset lasketaan aiheutuneiden kustannusten mukaan. LKJ2-luokassa rengasyhteyden rakentaminen harkitaan tapauskohtaisesti ottaen huomioon jakeluverkon rakenne ja kehittäminen sekä tilausteho. 4. Liittymismaksu alueverkossa (110 kV) Liittymän rakentaminen ja liittymismaksu määritetään aina tapauskohtaisesti. Liittymismaksu määräytyy liittämisestä aiheutuneiden todellisten kustannusten mukaan.
Pääsääntöisesti 110 kV liittymän liittämiskohta on 110 kV sähköasema. Liittäminen saattaa edellyttää olemassa olevan 110 kV:n verkon vahvistamista tai kokonaan uuden 110 kV:n verkkoyhteyden ja/tai sähköaseman rakentamista. Liittyjää varten rakennettavat verkonosat laskutetaan arvonlisäverollisena. Liittymisjohto on liittämiskohdan ja liittyjän käyttöpaikan välinen johto eikä se sisälly liittymismaksuun. Liittymän osalta noudatetaan alueverkon liittämisen ehtoja.
5. Tuotannon liittäminen 5.1 Tuotantolaitos yli 2 MVA Yli 2 MVA tuotannon (tuotantolaitoskokonaisuuden) liittymismaksu määräytyy tapauskohtaisesti liittämisestä aiheutuneiden todellisten kustannusten mukaan. Kapasiteettivarausmaksu on riippuvainen liityntäjännitteestä sähkönkäyttöpaikkojen liittymähinnaston mukaisesti. Liittymisjohdon rakentaminen ei sisälly liittymismaksuun. 5.2 Tuotantolaitos enintään 2 MVA Enintään 2 MVA tuotantolaitoksilta (tuotantolaitoskokonaisuuksilta) peritään ne rakentamiskustannukset, jotka muodostuvat yksinomaan tuotantolaitosta palvelevan verkonosan ja laitteistojen rakentamisesta. Liittymisjohdon rakentaminen ei sisälly em. maksuun. Kohteissa, joissa on sähköntuotannon ohella sähkönkulutusta, veloitetaan sähkönkulutuksen osalta liittymismaksu sähkönkäyttökohteita koskevien hinnoitteluperiaatteiden mukaisesti. Mikäli kohteen sähkönkulutus on yhtä suuri tai suurempi kuin tuotetun energian verkkoon anto, peritään kohteelta normaalit käyttökohteita koskevat liittymismaksut. Mikäli kohteen sähkönkulutus on pienempi kuin tuotetun energian verkkoon anto, arvioidaan pelkkää sähkön käyttöä varten tarvittava liittymän koko ja tältä osalta peritään normaali käyttökohdetta koskeva liittymismaksu. Tämän ylittävältä osalta peritään laskennallinen, tuotannon liittymismaksun periaatteita vastaava osa. 5.3 Ehdot ja edellytykset Liittyjän tulee tehdä tuotannon liittymissopimus verkkoyhtiön kanssa ja sähkönsiirrosta on tehtävä tuotannon verkkopalvelusopimus. Sähköntuotannon verkkoon liittämisen vaatimukset on esitetty sähköntuotannon liittymisehdoissa ja verkkopalvelusopimuksen osalta tuotannon verkkopalveluehdoissa. Teknisenä vaatimuksena tuotannon liittämiseksi on Energiateollisuus ry:n (Sener) julkaisema ”Pienvoimaloiden liittäminen jakeluverkkoon 2001” ja mikrotuotannon osalta ”Mikrotuotannon liittäminen sähkönjakeluverkkoon, verkostosuositus YA9:09”. Vaatimukset koskevat myös liittymän sisäisen verkon kautta välillisesti jakeluverkkoon liittyneitä sähköä tuottavia laitteistoja. Liittymissä, joissa on sähkön tuotannon ohella myös kulutusta, peritään vähintään kulutuksen liittymisluokkaa vastaava liittymismaksu. Mikäli kohdan 5.2 mukaisen tuotannon liittymän käyttö muuttuu pysyvästi kulutuksen liittymäksi, tulee liittymissopimus uusia tilannetta vastaavaksi. Näennäisteholtaan yli 2 MVA:n tuotantolaitos liitetään omalla liittymisjohdolla sähköaseman kennoon, johon asennetaan mittaukset ja mahdolliset suojauslaitteet. Enintään 2 MVA:n tuotantolaitteiston liittämistapa tutkitaan tapauskohtaisesti. 5.4 Tuotannon liittymän muutokset Enintään 2 MVA:n tuotantolaitoksen tehon lisäyksen johdosta, peritään liittymismaksuna välittömät rakentamiskustannukset, mutta ei verkon vahvistamiskustannuksia. Mikäli liittymän teho kasvaa yli 2 MVA:n, sovelletaan siihen yli 2 MVA:n liittymismaksun hinnoittelumenetelmää. Liittymismaksun suuruus määritellään käyttämällä laskennassa uutta liittymistehoa. Lisäliittymismaksu saadaan, kun vähennetään uuden liittymän liittymismaksusta aiemmin maksettu liittymismaksu. Liittämisjännitteen muuttaminen tapahtuu irtisanomalla nykyinen liittymissopimus ja tekemällä uusi liittymissopimus. 6. Sähköliittymän muutokset
6.1 Liittymisluokan muutokset Liittymisluokan (tehon) muutoksista tulee sopia verkkoyhtiön kanssa kuten uuden liittymän rakentamisesta. Verkkoyhtiöllä on liittämistavan määritysoikeus. Sähköntarpeen kasvaessa veloitetaan liittymisluokan tai tilaustehon suurentamisesta ao. vyöhykkeen liittymisluokkien tai tilaustehojen hintaeron mukainen lisäliittymismaksu ja tarvittaessa liittymisjohdon ja mittaroinnin muutoksista aiheutuneet kustannukset. Alue- ja tapauskohtaisen hinnoittelun alueella lisäliittymismaksu määräytyy rakennuskustannusten perusteella ja on suhteessa vähintään samansuuruinen kuin lisäliittymismaksu vastaavasta liittymäkoon muutoksesta vyöhykkeellä V1 tai LKJ1. Liittymän kokoa pienennettäessä maksettua liittymis- tai lisäliittymismaksua ei palauteta. 6.2 Liittämisjännitteen muuttaminen Liittämisjännitteen muuttaminen tapahtuu irtisanomalla nykyinen liittymissopimus ja tekemällä uusi liittymissopimus. Uuden liittymän hinta määräytyy kohtien 2., 3., 4. tai 5. mukaisesti. 6.3 Liittymän voimassa olo ja ylläpito Sähköliittymän voimassa olo edellyttää voimassa olevaa sähköverkko- tai sähköntoimitussopimusta. Liittyjä voi ylläpitää liittymän tekemällä Tampereen Sähköverkko Oy:n kanssa ylläpitosopimuksen, vaikkei sähkönkäyttöpaikkaa koskevaa sähköverkko- tai sähköntoimitussopimusta ole voimassa. Liittymän ylläpidosta veloitetaan hinnaston mukainen maksu. 6.4 Liittymän irtisanominen Liittyjä voi kirjallisesti irtisanoa sopimuksen päättymään silloin, kun käyttöpaikkaa koskeva verkkopalvelusopimus (tai verkkopalvelun sisältävä toimitussopimus) ei ole voimassa. Irtisanomisaika on yksi kuukausi. Tällöin sähköliittymä puretaan ja palautuskelpoiset liittymismaksut hyvitetään liittyjälle liittymän purkamisesta aiheutuneilla kustannuksilla vähennettynä. 6.5 Irtisanotun liittymän uudelleen käyttöönotto Mikäli liittymä irtisanotaan ja myöhemmin samalle kiinteistölle (sähkönkäyttöpaikalle) otetaan uusi liittymä, on liittymismaksu yleensä vähintään irtisanotun liittymismaksun suuruinen. Mikäli kaavamuutoksen tms. johdosta alueen rakennuskanta puretaan ja rakennetaan kokonaisuudessa uudestaan tai alueen rakennuskannan käyttötarkoitus ja sähkön tarve muuttuu olennaisesti, voidaan olemassa olevat liittymät irtisanoa ja saada ko. alueen tontille uudet sähköliittymät. 6.6 Toisen tai useamman liittymän rakentaminen samalle kiinteistölle tai kiinteistöistä muodostuvalle alueella Yleensä tontille tai yhtenäiselle alueelle rakennetaan vain yksi sähköliittymä (vrt. SFS 6000-8-801.537). Mikäli kuitenkin on erityisiä teknisiä, omistuksellisia tai muita niihin verrattavia syitä, voidaan tapauskohtaisen harkinnan perusteella poiketa em. periaatteesta. Tällöin tulee ennakolta ottaa yhteyttä verkkoyhtiöön, joka antaa lausunnon asiasta. 6.7 Mittalaitteiden maksut Uuden liittymän liittymismaksuun sisältyy yhden mittalaitteen asennus. Sähköliittymän käyttöönoton yhteydessä, ensimmäisellä käyntikerralla asennettavista mittalaitteista kalleimman asennusmaksu sisältyy liittymismaksuun. Muiden mittalaitteiden asentamisesta peritään palveluhinnaston mukaiset arvonlisäverolliset maksut. Lisäliittymismaksu (liittymisluokan tai tehon muutos) ei sisällä mittalaitteen asennusta. Mikäli tällöin joudutaan tekemään muutoksia mittalaitteeseen, niin asiakkaalta laskutetaan palveluhinnaston mukaiset maksut. 6.8 Liittymissopimuksen uusiminen Nykyinen liittymissopimus korvataan uudella sopimuksella, mikäli liittymän kokoa, jännitettä tms. muutetaan, liittymän rakenne tai olosuhteet muuttuvat merkittävästi alkuperäisestä sopimuksesta joko yhteisesti sopimalla tai liittyjästä johtuvista seikoista. Kun liittymän omistaja vaihtuu, tehdään liittymän siirtosopimus, mutta yleensä sen johdosta ei tehdä muutoksia sopimuksen (teknisiin) yksityiskohtiin pl. yleisten ehtojen sallimat muutokset esim. lainsäädännön muuttumisen johdosta. 7. Tilapäinen liittymä Rakennusaikaista tai muuten tilapäistä käyttöä varten rakennettavan väliaikaisen jakeluverkoston kustannukset veloitetaan erillisenä maksuna ao. verkostoon liitettäviltä sähkönkäyttäjiltä. Esimerkiksi, jos pientaloalueen katutöiden keskeneräisyyden vuoksi työmaakäyttöä varten on rakennettava tilapäinen ilmajohtoverkko, veloitetaan verkon rakentamis- ja purkamiskustannukset ao. liittyjiltä. Kustannukset jyvitetään kaikille tonteille arvioitujen nimellisvirtojen mukaan.
Niiden tonttien kustannusosuus väliaikaisesta verkosta, joiden rakennusaikainen sähkö voidaan toimittaa pysyvästä jakeluverkosta, jää verkkoyhtiön vastattavaksi.